
HOTĂRÂREA nr. 179/ 2022
privind acordarea unui mandat special reprezentantului Municipiului Lupeni în Adunarea Generală a Asociației de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara”

hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni
[bookmark: _Hlk116034231][bookmark: _Hlk43909309][bookmark: _Hlk116033997]Analizând Proiectul de hotărâre nr. 178/ 2022 precum și Referatul de aprobare nr. 30.365/ 7 octombrie 2022 prezentat de Primarul Municipiului Lupeni prin care prezintă necesitatea adoptării unei hotărâri privind acordarea unui mandat special reprezentantului Municipiului Lupeni în Adunarea Generală a Asociației de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara” să acorde un vot “ÎMPOTRIVĂ” la solicitarea de aprobare a modificării tarifelor pentru activitățile de salubrizare prestate conform Contractului nr. 1824/ 148 din 24.12.2018;
Văzând Raportul nr. 30.412/ 7 octombrie 2022 prezentat de Biroul Urbanism și Mediu și Compartimentul Juridic din cadrul Primăriei Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
[bookmark: _Hlk116034265]Ținând cont de adresa nr. 1735/ 31.08.2022 a Asociației de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara”;
În baza art. 8 alin. (1) coroborat cu art. 10 alin. (5) teza a II-a cu aplicarea art. 8 alin. (3) lit. j), din Legea nr. 51/ 2006 a serviciilor comunitare de utilități publice, republicata, cu modificările si completările ulterioare și ale art. 6 alin. (1) lit. k) cu aplicarea art. 8 alin. (1) din Legea nr. 101/ 2006 a serviciului de salubrizare a localităţilor, republicată;
 În temeiul prevederilor art. 129  alin. (1) teza I, (2) lit. d), alin. (7) lit. n), art. 139 alin. (1) și (3) lit. a), art. 196 alin. (1) lit. a) din Ordonanța de Urgență a Guvernului. nr. 57/2019 privind Codul administrativ


H O T Ă R Ă Ş T E : 

[bookmark: _gjdgxs][bookmark: _Hlk116032378]	Art. 1 – Se acordă un mandat special reprezentantului Municipiului Lupeni în Adunarea Generală a Asociației de Dezvoltare Intercomunitară ,,Sistemul Integrat de Gestionare a Deșeurilor Județul Hunedoara”, domnul Ing. Adrian Mihai Fiera, ca în numele și pe seama Consiliului local al Municipiului Lupeni, să voteze “ÎMPOTRIVĂ” la solicitarea de aprobare a modificării tarifelor pentru activitățile de salubrizare prestate conform Contractului nr. 1824/ 148 din 24.12.2018.
Art. 2 – În situatia în care reprezentantul Municipiului Lupeni în Adunarea Generala a Asociației de Dezvoltare Intercomunitara ,,Sistemul Integrat de Gestionare a Deșeurilor Județul Hunedoara”, domnul Ing. Adrian Mihai Fiera se află în imposibilitatea exercitării mandatului încredințat, interesele Municipiului Lupeni vor fi reprezentate de Primarul Municipiului Lupeni sau de o altă persoană desemnată de acesta prin dispozitie, cu respectarea mandatului acordat la articolul 1 din prezenta hotărâre.
	Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
	Art.4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către domnul Ing. Adrian Mihai Fiera și Primarul Municipiului Lupeni.

Lupeni, 
		  7 octombrie 2022

    PREȘEDINTE DE ȘEDINȚĂ   	            CONTRASEMNEAZĂ – SECRETAR  GENERAL                           
        Ing. DORIN CORDEA	                                       Jr. MARIUS CLAUDIU BĂLOI

